
	Лице за контакт:
полковник Милен Филев – държавен експерт в отдел „Образование и квалификация“ на дирекция „Управление на човешките ресурси в отбраната“ - МО
	Телефон и ел. поща:
02 9221076
m.filev@mod.bg

	1. Проблем за решаване:
Необходимост от регламентиране в ППЗОВСРБ на правна възможност, офицери с военно звание „подполковник“/„капитан II ранг“ и по-високо да се обучават в чуждестранни военни колежи и университети по специалности/програми, съответстващи на специалността „Стратегическо ръководство на отбраната и въоръжените сили“ от професионално направление „Военно дело“.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
В разпоредбата на чл. 111, ал. 3 от ППЗОВСРБ е уредено правото на офицери с военно звание „полковник“/„капитан I ранг“ да кандидатстват за обучение във Военна академия „Г. С. Раковски“ по специалността „Стратегическо ръководство на отбраната и въоръжените сили“ от професионално направление „Военно дело“ или по приравнени на нея обучения в чужбина до навършване на 52-годишна възраст. Установеният регламент обаче не може да бъде приложен в пълна степен по отношение кандидатстването за обучение във военни училища, академии и колежи в чужбина, тъй като изискването към офицерите да притежават военно звание „полковник“/„капитан I ранг“ има ограничаващ характер. В голяма част от подписаните от Република България споразумения за сътрудничество в областта на военното образование със страни-членки от НАТО и ЕС или партньори по други международни инициативи и актуалните изисквания на съответните образователни институции, е уредена възможността за обучение на български офицери във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“, ако притежават военно звание „подполковник“/„капитан II ранг“ и по-високо. В тази връзка се предлага, в разпоредбата на чл. 111 от ППЗОВСРБ да се регламентира правото на офицери с военно звание „подполковник“/„капитан II ранг“ и по-високо да кандидатстват за обучение във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемите не могат да се решат в рамките на действащата нормативна уредба, чрез промяна в организацията на работата или чрез въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
Разпоредбата на чл. 111, ал. 3 от ППЗОВСРБ не е съобразена изцяло с регламентираната възможност в подписаните от Република България споразумения за сътрудничество в областта на военното образование със страни-членки от НАТО и ЕС или партньори по други международни инициативи и актуалните изисквания на съответните образователни институции за обучение на български офицери във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“ с военно звание „подполковник“/„капитан II ранг“ и по-високо. В тази връзка е необходимо да се въведе изрична възможност  в чл. 111 от ППЗОВСРБ, която да конкретизира изискването условието към офицерите, кандидатстващи за обучение във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“ да са с военно звание „подполковник“/„капитан II ранг“ и по-високо.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Не са налице задължителни действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на въздействието на нормативните актове, свързани с посочения проблем.

	2. Цел:
Обучение на офицери с военно звание „подполковник“/„капитан II ранг“ във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“, в съответствие с подписаните от Република България споразумения за сътрудничество в областта на военното образование със страни-членки от НАТО и ЕС или партньори по други международни инициативи и актуалните изисквания на чуждестранните образователни институции.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни:
Заинтересовани страни са Министерството на отбраната, структурите на пряко подчинение на министъра на отбраната и Българската армия.
Засегнати страни са военнослужещите с военно звание „подполковник“/„капитан II ранг“ и по-високо от административните звена на Министерството на отбраната, структурите на пряко подчинение на министъра на отбраната, щабовете и военните формирования от видовете въоръжени сили.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:
Вариант 1 – „Без действие“.
Описание: При този вариант с акта на Министерския съвет не се предлагат изменения и допълнения в ППЗОВСРБ.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализира планираната цел.
Отрицателни (икономически/социални/екологични) въздействия:
Няма да доведе до икономически, социални или екологически въздействия, а само до невъзможност за прилагане в пълна степен на поетите ангажименти от Република България в сключените споразумения за сътрудничество в областта на военното образование със страни-членки от НАТО и ЕС и партньори по други международни инициативи и актуалните изисквания на съответните образователни институции за номиниране на офицери с военно звание „подполковник“/„капитан II ранг“ за обучение във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“, поради липса за разписване на правна възможност за това в чл. 111 от ППЗОВСРБ.
Специфични въздействия: не оказва
Въздействия върху малките и средните предприятия: не оказва
Административна тежест: не се променя
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 – „Пълно действие“.
Описание: При този вариант с акта на Министерския съвет се правят изменения и допълнения на ППЗОВСРБ, с което се реализира направеното предложение в чл. 111 за осигуряване на възможност на български офицери с военно звание „подполковник“/„капитан II ранг“ и по-високо да кандидатстват за обучение във военни училища, академии и колежи в чужбина по специалности/програми, съответстващи на специалността „Стратегическо ръководство на отбраната и въоръжените сили“.
Промените не засягат съществуващи режими и услуги и не налагат последващи промени в нормативни актове.
Положителни (икономически/социални/екологични) въздействия:
· изпълнение в пълна степен на ангажиментите от Република България в подписаните споразумения за сътрудничество в областта на военното образование със страни-членки от НАТО и ЕС и партньори по други международни инициативи;
· повишаване нивото на индивидуалната подготовка, професионалните компетенции и езикови умения на българските офицери с тези от НАТО и ЕС и партньори по други международни инициативи;
· повишаване степента на оперативната съвместимост на националните щабове  от въоръжените сили за действия в многонационална среда, предвид новите ангажименти на Република България за развръщане сили на НАТО на територията на страната;
· поддържане, изграждане и развитие на съществуващи или нови способности и създаване на условия за усъвършенстване на процеса по планиране на отбраната на страната в контекста на общата политика за сигурност и сътрудничество в НАТО и ЕС.
Реализирането на предложените изменения и допълнения няма да доведат до надхвърляне на финансовите средства заложени в отбранителните програми на Министерството на отбраната, структурите на пряко подчинение на министъра на отбраната и Българската армия.
При този вариант ще настъпят положителни въздействия за идентифицираните заинтересовани страни, поради възможността за реализиране на планираната цел.
Отрицателни (икономически/социални/екологични) въздействия:
При този вариант няма да настъпят негативни икономически, социални, финансови или екологични въздействия за идентифицираните заинтересовани страни.
Специфични въздействия: не оказва
Въздействия върху малките и средните предприятия: не оказва
Административна тежест: не се променя
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	5. Сравняване на вариантите:
Степени на изпълнение по критерии: 1) висока; 2) средна; 3) ниска.[bookmark: __UnoMark__462_3132699324]

	6. Избор на препоръчителен вариант:
Препоръчва се Вариант 2 „Пълно действие“. 
Предлага се изменение и допълнение на ППЗОВСРБ, като се реализира предложението.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?

Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на предложената нормативна промяна по проблема.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Дефинираният проблем за решаване е обсъждан на заседание на Съвета по отбрана, който е колегиален съвещателен орган на министъра на отбраната.
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Най-важният въпрос за обществените консултации е:
В1: Какви биха били последиците от приемането или неприемането на предлаганите изменения и допълнения в ППЗОВСРБ?
Проектът ще се съгласува със заинтересованите министерства и ведомства по реда на чл. 32 от Устройствения правилник на Министерския съвет и на неговата администрация. Проектът на нормативен акт ще бъде публикуван за 14 дни на Портала за обществени консултации и на интернет страницата на Министерството на отбраната. Предложението за съкращаване на срока се основава на:
· Наличие на неусвоени места за обучение на български офицери във военни училища, академии и колежи в чужбина за 2024 година по специалности/програми, съответстващи на специалността „Стратегическо ръководство на отбраната и въоръжените сили“ и възможност за тяхното попълване от офицери с военно звание „подполковник“/„капитан II ранг“, в съответствие с подписаните от Република България споразумения за сътрудничество в областта на военното образование със страни-членки от НАТО и ЕС или партньори по други международни инициативи и актуалните изисквания на съответните образователни институции.
· Периодът на започване на обучение във военни училища, академии и колежи в чужбина в повечето случай се организира през втората половина на месец юни на съответната година. Това изисква, процедурата по определяне на офицерите да стартира не по-късно от три месеца преди посочения по-горе срок, през което време се провеждат организационни дейности свързани с:
· обявяване на неусвоените места със заповед на министъра на отбраната, чрез провеждане на конкурси във Военна академия „Георги Стойков Раковски“;
· допускане до конкурсните изпити на офицери с военно звание „подполковник“/„капитан II ранг“ и по-високо, които да не са по-възрастни от 52 години и отговарящи на условията за обучение в чужбина – притежават удостоверение за владеене на английски език по стандарт на НАТО STANAG-6001 не по-ниско от ниво 2-2-2-2 и постигнат резултат на тест по ALCPT минимум 80 точки;
· класиране на кандидатите, в съответствие с постигнатите от тях резултати на конкурсните изпити;
· разглеждане и номиниране на кандидатите в Съвета по отбрана към министъра на отбраната;
· подготовка на документите на номинираните офицери, в т.ч. и издаване на визи и заповеди за командироване до съответната чуждестранна военнообразователна институция.
Справката за отразените становища ще бъде публикувана на Портала за обществени консултации и на интернет страницата на Министерството на отбраната.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
[image: ]

1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?

[image: ](преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………………………………………………… ……………………………………………………………………………………………………………
Приложете необходимата допълнителна информация и документи.

	11. Информационни източници:
Закон за отбраната и въоръжените сили на Република  България (https://lex.bg/laws/ldoc/2135631954)
Правилник за прилагане на Закон за отбраната и въоръжените сили на Република България (https://lex.bg/bg/laws/ldoc/2135671378)
Наредба № Н-5 от 25 януари 2018 г. за условията и реда за приемане на слушатели във Военна академия „Георги Стойков Раковски“ (https://lex.bg/bg/laws/ldoc/2137180868)
Споразумения за двустранно военно сътрудничество между правителството на Република България с правителства на страни-членки от НАТО и ЕС, и партньори по други международни инициативи (https://www.mod.bg/bg/cooperation_bilateral_agreements.html)
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Людмил Михайлов – директор на дирекция „Управление на човешките ресурси в отбраната“ – МО
Дата:___.___ 2024 г.

